kardosdrur/scandi-wiki huggingface dataset:
Johan Pauli Henriksen

Johan Pauli Andreas "Palli" Henriksen (født 2. december 1902 i Tórshavn, død 21. december 1980) var en færøsk regnskabsfører og politiker (JF).

Han var kommunalbestyrelsesmedlem i Tórshavn Kommune 1941–1968 og byens borgmester i årene 1944–48 og 1952–57. Han var også valgt til Lagtinget fra Suðurstreymoy 1939–1945 og 1950–1954, bestyrelsesmedlem i fagforeningen Havnar Arbeiðsmannafelag 1929–46 (heraf formand et halvt år) og bestyrelsesmedlem for Landssjúkrahúsið 1962–73.

Johan Pauli Henriksen var far til Jona Henriksen.

Referencer 
 Býráðslimir í Tórshavn síðan 1909 (2009) (PDF )
 Løgtingið 150 – Hátíðarrit, bind 2 (2002) s. 286. (PDF )

Politikere fra Javnaðarflokkurin
Kommunalbestyrelsesmedlemmer fra Færøerne
Borgmestre fra Færøerne
Fagforeningsfolk fra Færøerne
Personer fra Thorshavn
Lagtingsmedlemmer fra Færøerne
Jan Christiansen

Jan Christiansen (født 6. maj 1958 i Tórshavn) er en færøsk lærer og politiker (FF). Han er uddannet almenlærer fra 1982, og har undervist i folkeskolen siden dengang. Han var medlem af kommunalbestyrelsen i Tórshavn fra 1. januar 1985 til 31. december 2012, herunder byens borgmester fra 1. januar 2001 til 31. december 2004.

Fra juni 2010 er Christiansen Ridder af Dannebrog.

Referencer

Eksterne henvisninger 
 Jan Christiansen hos Fólkaflokkurin 

Lærere fra Færøerne
Politikere fra Fólkaflokkurin
Borgmestre fra Færøerne
Riddere af Dannebrog
Personer fra Thorshavn
Kommunalbestyrelsesmedlemmer fra Færøerne
Petur Christiansen

Petur Christiansen (født 28. juli 1923 i Tórshavn, død 9. maj 2006) var en færøsk erhvervsskolerektor og politiker (FF).

Han var uddannet maskinmester, og var lærer og senere rektor ved Føroya Maskinskúli i Tórshavn.

Christiansen var medlem af bystyret i Tórshavn 1961–1980, viceborgmester i 1969 og borgmester 1972–1980.

Referencer 

Politikere fra Fólkaflokkurin
Borgmestre fra Færøerne
Kommunalbestyrelsesmedlemmer fra Færøerne
Maskinmestre fra Færøerne
Skoleledere fra Færøerne
Personer fra Thorshavn
Sigfried Skaale

Sigfried Skaale (født 7. april 1906 i Tórshavn, død 10. juni 1977) var en færøsk revisor og politiker (FF).

Han arbejdede ved fogedembedet, senere ved toldkontoret, i Tórshavn. Derefter drev han eget revisionsfirma.

Skaale var medlem af bystyret i Tórshavn 1957–1972 og borgmester 1958–1967. Han var valgt til Lagtinget fra Suðurstreymoy 1962–66 og 1970–74. Han var valgt til revisor for kommunen 1945–1948 og for Lagtinget 1972–1976.

Sigfried Skaale var farfar til folketings- og lagtingsmedlem Sjúrður Skaale.

Referencer 

Revisorer fra Færøerne
Politikere fra Fólkaflokkurin
Borgmestre fra Færøerne
Lagtingsmedlemmer fra Færøerne
Personer fra Thorshavn
Johannes O. Joensen

Johannes Olaus Joensen (født 31. oktober 1885 i Tórshavn, død 17. juni 1955) var en færøsk prokurist og politiker (SB). Han var kommunalbestyrelsesmedlem i Tórshavn Kommune 1924–1932, og byens borgmester 1929–1932. Bestyrelsesmedlem i Sjóvinnubankin 1932–1951. Joensen var valgt til Lagtinget fra Suðurstreymoy 1924–1936.

Referencer 
 Løgtingið 150 – Hátíðarrit, bind 2 (2002), s. 301 (PDF )

Politikere fra Sambandsflokkurin
Borgmestre fra Færøerne
Kommunalbestyrelsesmedlemmer fra Færøerne
Lagtingsmedlemmer fra Færøerne
Personer fra Thorshavn
Valdemar Lützen

Valdemar Lützen (født 8. oktober 1878 i Tórshavn, død 9. november 1957) var en færøsk købmand og politiker (SB). Han var handelsuddannet. Han var Tórshavns borgmester 1925–1928 for listen Føroya Væl, som er Sambandsflokkurins lokalafdeling i Suðurstreymoy. Han var hverken medlem af kommunalbestyrelsen før eller efter sin borgmesterperiode.

Lützen var britisk konsul på Færøerne 1921–1944.

Købmænd fra Færøerne
Borgmestre fra Færøerne
Politikere fra Sambandsflokkurin
Diplomater fra Storbritannien
Personer fra Thorshavn
Eusocialitet

Eusocialitet er en levevis hos dyr, hvor individerne lever i et organiseret, hierarkisk samfund.

Fælles for eusociale dyr er, at forplantningen kun varetages af en eller nogle få individer i samfundet. Flertallet af individer i gruppen forplanter sig ikke. Hos mange eusociale dyr er disses arbejdere sterile og savner forplantningsevne. Altruisme - opofrelse for samfundets skyld - er også vigtigt.

Velkendte eusociale dyr er bier, gedehamse og myrer, som hører til insektordnen årevinger.  Men der findes også enkelte eksempler i andre dyregrupper, som for eksempel nøgenrotten (Heterocephalus glaber) i familien muldvarpegnavere.

Zoologi
Brændgårde

Brændgarde er et område som ligger mellem Vandel og Lindeballe, sydvest for landsbyen Åst, og består af en håndfuld gårde, heriblandt Brendgaard som den ældste.

Lokaliteter i Vejle Kommune
American Dad! (sæson 2)

Den anden sæson af tegnefilmserien American Dad! blev sendt første gang fra 11. september 2005 til 14. maj 2006. Sæsonen består af seksten episoder og blev sendt på den amerikanske tv-station FOX.

Afsnit 

2
Leivur Hansen

Leivur Hansen (født 13. maj 1951 i Tórshavn) er en færøsk journalist og politiker (T). Næstældst blandt syv søskende, søn af Bertha og Hans Carli Hansen (død i 1968).

Han er uddannet journalist fra Danmarks Journalisthøjskole i Århus i 1984. Han var journalistisk medarbejder og senere ansvarshavende redaktør på det republikanske talerør "14. september" 1970-1980. I 1984 kom han på radioen Útvarp Føroya som journalistisk programmedarbejder, og i 1989 blev han TV-journalist. Hansen har været vært for flere produktioner hos Sjónvarp Føroya, både aktuelt- og underholdningsprogrammer. I 2007 var han vært for Færøernes første talkshow, Leivssjóð, et ordspil på det engelske liveshow. Han var kommunikationsdirektør (2009-2012) for elselskabet SEV, hvor han tidligere har vært bestyrelsesformand 2005–2008. 2012-2013 journalist på Dimmalætting. Arbejder i dag som freelance-journalist.

Hansen var medlem af kommunalbestyrelsen i Tórshavn 1989–2008 og borgmester i 1997–2000. Han var formand for den færøske kommunale låne-og garantifond 1997-2005. Han var endvidere bestyrelsesmedlem ved Føroya Handilsskúli og Tórshavns tekniske skole 1997–2002, næstformand i Kommunusamskipan Føroya 1998–2000, formand for havnestyret i Tórshavn 2005–2008 samt bestyrelsesmedlem i kommunernes arbejdsgiverforening 2007–2008. 

Hansen var bestyrelsesmedlem i roklubben Havnar Róðrarfelag fra 1970-1973, bestyrelsesmedlem i den færøske idrætsforbunds (ISFs) roafdeling 1971-1974 og medstifter af fodboldklubben Fram i 1975, hvor han også var formand 1978-1980. Fram skiftede senere navn til FC Hoyvík og igen senere til Giza Hoyvík. I 2019 blev navnet igen ændret til FC Hoyvík. Medlem af FC Hoyvik's bestyrelse fra maj 2022. 

Leivur Hansen er gift med pædagog Anna Maria Hansen. De har tre børn.

Referencer

Eksterne henvisninger 
 Leivur Hansen hos Tjóðveldi

Journalister fra Færøerne
Politikere fra Tjóðveldi
Borgmestre fra Færøerne
Kommunalbestyrelsesmedlemmer fra Færøerne
Personer fra Thorshavn
Anton Degn

Anton Fredrik Degn (født 6. oktober 1871 i Tórshavn, død 3. september 1950) var en færøsk arkivar, forfatter og politiker (SB). Han arbejdede i Martin Christian Restorffs forretning i Tórshavn efter at have fuldført mellem- og realskolen. Degn var direktør for Telefonverk Føroya Løgtings 1906–1912, og i 50-årsalderen blev han ansat som arkivar ved Landsskjalasavnið. Degn var kommunalbestyrelsesmedlem i Tórshavn Kommune 1909–1916, og borgmester 1921–1922. Han var valgt til Lagtinget for Suðurstreymoy 1906–1908, og medstifter af Sambandsflokkurin i 1906.

Bibliografi 
 1929 – Oversigt over fiskeriet og monopolhandelen på Færøerne 1709–1856
 1945 – Færøske Kongsbønder 1584–1884

Referencer 
 Løgtingið 150 – Hátíðarrit, bind 2 (2002), s. 271. (PDF )

Eksterne henvisninger 
 Anton Degn på snar.fo

Erhvervsfolk fra Færøerne
Arkivarer fra Danmark
Politikere fra Sambandsflokkurin
Kommunalbestyrelsesmedlemmer fra Færøerne
Borgmestre fra Færøerne
Lagtingsmedlemmer fra Færøerne
Personer fra Thorshavn
Paris-Nice 2016

Paris-Nice 2016 var den 74. udgave af cykelløbet Paris-Nice. Det traditionsrige etapeløb var det andet arrangement på UCI's World Tour-kalender i 2016 og begyndte 6. og sluttede 13. marts 2016. Den tredje etape blev annulleret efter 93 kilometer på grund af snevejr. Geraint Thomas blev den samlede vinder af løbet.

Hold og ryttere

Danske ryttere 
 Michael Mørkøv kørte for Katusha
 Lars Bak kørte for Lotto-Soudal
 Magnus Cort Nielsen kørte for Orica-GreenEDGE
 Michael Valgren kørte for Tinkoff
 Matti Breschel kørte for Cannondale
 Chris Anker Sørensen kørte for Fortuneo-Vital Concept

Etaperne

Trøjernes fordeling gennem løbet

Resultater

Eksterne henvisninger 
 Officielle hjemmeside  
 

2016
UCI World Tour 2016
Sporegøg

Sporegøg () er en fugleart, der lever i Afrika.

Noter 
 Avibase - the world bird database

Eksterne henvisninger 

Afrikas fugle
Gøge
Nilfugle
Andamansporegøg

Andamansporegøg () er en fugl, der lever på Andamanerne og Nicobarerne og Cocoøerne.

Eksterne henvisninger 
 Avibase - the world bird database

Eksterne henvisninger 

Det Indiske Oceans fugle
Fugle fra Indien
Gøge
Tour Down Under 2016

Tour Down Under 2016 var den 18. udgave af cykelløbet Tour Down Under. Det australske etapeløb er det første arrangement på UCI's World Tour-kalender i 2016 og blev arrangeret mellem 19. og 24. januar 2016. Simon Gerrans blev den samlede vinder af løbet.

Hold og ryttere

Danske ryttere 
 Lars Bak kørte for Lotto-Soudal
 Michael Valgren kørte for Tinkoff

Etaperne

Trøjernes fordeling gennem løbet

Resultater

Eksterne henvisninger 
 Officielle hjemmesideside 
 

2016
UCI World Tour 2016
Eimskip

Eimskip, egentlig Eimskipafélag Íslands, er et islandsk rederi etableret i 1914. Det har hovedkontor i Reykjavík og kontorer i 16 andre lande.

Eimskip er Islands ældste rederi. Det koncentrerede sig længe om transport til og fra Island, men er i dag engageret i søtransport verden over. Selskabet ejer efter en fusion i 2004 det færøske rederi Faroe Ship, der tidligere hed Skipafelagið Føroyar.

Eksterne henvisninger 
Officielt netsted 

Virksomheder fra Island
Etableret i 1914
Transport på Færøerne
Transport på Island
Tirreno-Adriatico 2016

Tirreno-Adriatico 2016 var den 51. udgave af cykelløbet Tirreno-Adriatico. Etapeløbet var det tredje arrangement på UCI's World Tour-kalender i 2016 og begyndte 9. og sluttede 15. marts 2016. Den femte og hårdeste etape blev aflyst dagen i forvejen på grund af fare for sne. Greg Van Avermaet blev den samlede vinder af løbet, stærkt efterfulgt af Peter Sagan med mindre end ét sekund.

Hold og ryttere

Danske ryttere 
 Jakob Fuglsang kørte for Astana
 Christopher Juul Jensen kørte for Orica-GreenEDGE
 Søren Kragh Andersen kørte for Giant-Alpecin

Etaperne

Trøjernes fordeling gennem løbet

Resultater

Eksterne henvisninger 
 Officielle hjemmeside  
 

2016
UCI World Tour 2016
Cocoøerne

Cocoøerne er en burmesisk øgruppe bestående af 7 øer i det Indiske Ocean.

Øgruppen har et samlet befolkningstal på 1363 (2014), hvoraf 1200 bor på hovedøen Great Coco Island.

Øgruppen blev navngivet efter Kokos-nødder af portugisiske Opdagelsesrejsende i 1600-tallet. I 1800 tallet blev øerne en del af det britiske imperium.

Eksterne henvisninger 

 Google Earth kort

 

Øgrupper i Indiske Ocean
Milano-Sanremo 2016

Milano-Sanremo 2016 var den 107. udgave af klassiker-monumentet Milano-Sanremo. Det var det fjerde arrangement på UCI's World Tour-kalender i 2016 og blev arrangeret 19. marts 2016.

Hold og ryttere

Danske ryttere
Lars Bak kørte for Lotto-Soudal
Christopher Juul Jensen kørte for Orica-GreenEDGE
Michael Mørkøv kørte for Team Katusha

Resultater

Eksterne henvisninger

2016
UCI World Tour 2016
Catalonien Rundt 2016

Catalonien Rundt 2016 var den 96. udgave af cykelløbet Catalonien Rundt. Det var det femte arrangement på UCI's World Tour-kalender i 2016 og begyndte 21. og sluttede 27. marts 2016.

Hold og ryttere

Danske ryttere 
 Jesper Hansen kørte for Tinkoff

Etaperne

Trøjernes fordeling gennem løbet

Resultater

Eksterne henvisninger 
   
 

2016
UCI World Tour 2016
E3 Harelbeke 2016

E3 Harelbeke 2016 var den 59. udgave af cykelløbet E3 Harelbeke. Det var det sjette arrangement på UCI's World Tour-kalender i 2016 og blev arrangeret 25. marts 2016. Løbet blev vundet af Michał Kwiatkowski.

Hold og ryttere

Danske ryttere
Magnus Cort kørte for Orica-GreenEDGE
Søren Kragh Andersen kørte for Team Giant-Alpecin
Michael Mørkøv kørte for Team Katusha

Resultater

Eksterne henvisninger

2016
UCI World Tour 2016
Gent-Wevelgem 2016

Gent-Wevelgem 2016 var den 78. udgave af cykelløbet Gent-Wevelgem. Det var det syvende arrangement på UCI's World Tour-kalender i 2016 og blev arrangeret 27. marts 2016. Løbet blev vundet af Peter Sagan

Hold og ryttere

Danske ryttere 
Lars Bak kørte for Lotto-Soudal
Michael Mørkøv kørte for Team Katusha
Matti Breschel kørte for Cannondale Pro Cycling Team
Søren Kragh Andersen kørte for Team Giant-Alpecin
Magnus Cort kørte for Orica-GreenEDGE

Dødsfald 
Den belgiske cykelrytter Antoine Demoitié fra  mistede livet efter løbet, som følge af en motorcykelpåkørsel under løbet. Det var hans blot andet World Tour-løb.

Resultater

Referencer

Eksterne henvisninger

2016
UCI World Tour 2016
Maddie Ziegler

Madison "Maddie" Nicole Ziegler (født 30. september 2002 i Pittsburgh, Pennsylvania, USA) er en amerikansk danser, skuespiller og model. Hun er bedst kendt fra reality showet Dance Moms og for at optræde i musikvideoer produceret for sangerinden Sia, herunder sangene "Chandelier", "Elastic Heart", "Big Girls Cry" og "The Greatest", som tilsammen har over 3 milliarder visninger på YouTube. Ziegler har også været gæstestjerne i forskellige shows og har danset på forskellige tv-shows. Derudover er hun blevet set på forsiden af forskellige blade og er blevet omtalt i forskellige artikler. Hun har været model for Capezio , Ralph Lauren og Target.

Madisons karriere begyndte i "The Abby Lee Dance Company", hvor de filmede realityshowet Dance Moms, som startede, da hun var otte år gammel.

Zieglers første skuespilleroptræden var i rollen som Young Deb i en episode af Lifetimes-serien Drop Dead Diva. I 2014 gæsteoptrådte Ziegler i episode 34 af HitStreak Summer og i 2015 i Disney Channels serie Austin & Ally og ABC Familys serie Pretty Little Liars. I januar 2016 optrådte hun i episoden "Ballet and the Beasts" i Nickelodeons Nicky, Ricky, Dicky og Dawn.

Hunger magazine citerede Ziegler i 2016: "Jeg vil ikke kun være kendt som realitystjernen Maddie Ziegler, jeg vil vise folk at jeg kan mere end det. I år vil jeg fokusere mere på skuespil".

Filmografi 
 Drop Dead Diva (2012) - Young Deb
 Austin & Ally (2015) - Shelby
 Pretty Little Liars (2015) - Creepy Dancing Girl
 Nicky, Ricky, Dicky & Dawn (2016) -E iffel
 The Book of Henry (2016) - Christina Sickleman

Eksterne henvisninger 

 
 

Dansere fra USA
Modeller fra USA
Børneskuespillere fra USA
Flandern Rundt 2016

Flandern Rundt 2016 var den 100. udgave af cykelløbet Flandern Rundt og det var den anden af de store klassikere. Det var det ottende arrangement på UCI's World Tour-kalender i 2016 og blev arrangeret 3. april 2016. Løbet blev vundet af Peter Sagan.

Hold og ryttere

Danske ryttere 
 Michael Mørkøv kørte for 
 Lars Bak kørte for 
 Jakob Fuglsang kørte for 
 Matti Breschel kørte for 
 Søren Kragh Andersen kørte for 
 Magnus Cort kørte for

Resultater

Eksterne henvisninger 
    
 

2016
UCI World Tour 2016
Tour de France 2016

Tour de France 2016 var den 103. udgave af cykelløbet Tour de France. Vinder af løbet blev briten Chris Froome.

Løbet startede i Frankrig, men gik også gennem Spanien, Andorra og Schweiz. Første etape var en almindelig fællesstart, og gik fra Mont-Saint-Michel til Utah Beach, lørdag den 2. juli 2016.

Hold og ryttere 

198 ryttere fra 22 hold og 35 nationer stillede til start. Blandt dem var tre tidligere samlede vindere af løbet; Chris Froome (2015 og 2013), Vincenzo Nibali (2014), Alberto Contador (2007 og 2009). Adam Hansen stillede til start i sin femtende Grand Tour i træk.

Danske ryttere 
Jakob Fuglsang kørte for 
Lars Bak kørte for 
Christopher Juul-Jensen kørte for 
Matti Breschel kørte for 
Michael Mørkøv kørte for 
Michael Valgren kørte for 
Chris Anker Sørensen kørte for

Etaperne

Trøjernes fordeling gennem løbet

Bjergspurter 
Stigninger markeret med fed indikerer HC (udenfor kategori)

12. etape fra Montpellier til toppen af Mont Ventoux blev forkortet grundet kraftig vind og af hensyn til rytternes sikkerhed besluttede Tour-arrangøren ASO at flytte målstregen 6 km ned ad bjerget til Chalet Reynard. Etapen gik dermed fra de oprindelige 184 km til 178 km og den samlede længde på stigningen op ad Mont Ventoux gik fra 15,7 km og en gennemsnitnig stigningsprocent på 8,8 til en længde på 9,6 km og en stigningsprocent på 9,3 til Chalet Reynard.

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger
Tour de France 2016 - Officielle hjemmeside

 
UCI World Tour 2016
Giro d'Italia 2016

Giro d'Italia 2016 var den 99. udgave af Giro d'Italia. Det blev kørt i perioden 6.–29. maj 2016. Løbet startede med tre etaper i Holland, for derefter at fortsætte i Catanzaro i Italien. I løbet af de tre uger, hvor løbet foregik, kørte rytterne også delvist i Frankrig på to etaper.

Vincenzo Nibali vandt løbet, hvilket han også gjorde i 2013, til trods for at han lå på fjerdepladsen og næsten fem minutter efter den førende rytter Steven Kruijswijk, da kun to afgørende etaper var tilbage. Kruijswijk styrtede på en nedkørslen fra Colle Dell'Agnello på 19. etape, og tabte dermed førertrøjen til Esteban Chaves, der tabte førertrøjen til Nibali på 20. etape.

Hold og ryttere 

198 ryttere fra 22 hold stillede til start. Blandt dem var fire tidligere samlede vindere af løbet; Vincenzo Nibali (2013), Ryder Hesjedal (2012), Michele Scarponi (2011) og Damiano Cunego  (2004). Adam Hansen fuldføre sin fjortende Grand Tour i træk.

Danske ryttere 
Jakob Fuglsang kørte for , sluttede på 12. pladsen (+ 24.59)
Lars Bak kørte for , udgik på 21. etape efter styrt

Etaperne

Trøjernes fordeling gennem løbet

Resultater

Samlede resultat

Pointkonkurrencen

Bjergkonkurrencen

Ungdomskonkurrencen

Trofeo Fast Team

Trofeo Super Team

Eksterne henvisninger

2016
UCI World Tour 2016
Kõnnu Suursoo

Suru Suursoo(også Suru soo eller Kõnnu Suursoo, oversat: Kõnnu Stormose) er en mose i Harju maakond Kuusalu vald beliggende i Põhja-Kõrvemaa looduskaitseala (Põhja-Kõrvemaa Naturreservat). Mosen er registreret som et uberørt naturobjekt.

Mosens areal er 2.557 ha.

Både mosens vestlige del og den vest for mosen beliggende Mähuste järv (sø) lå i et område anvendt til træning af bombekastning i sovjettiden. I disse og i de tilstødende områder er der mange jordfaldshuller, og bombardementer har øget tungmetal-indholdet i jorden.

Noter

Eksterne henvisninger 

 Suru e. Suru-Suursoo e. Kõnnu-Suursoo  EELIS 

Estlands geografi
Moser
Everything You See

Everything You See er det trettende album fra den skotske keltiske rockband Runrig. Det blev udgivet i Storbritannien d. 14. maj 2007 via Ridge Records. Alle sangen blev skrevet af bandmedlemmerne Calum og Rory Macdonald, bortset fra "Sona" og "And the Accordions Played", der blev skrevet i samarbejde med henholdsvis Malcolm Jones og Brian Hurren. Som med alle andre af gruppens album, er flere af sangene skrevet og udført på skotsk gælisk, der understreger bandets afstamning.

I sommeren 2007 tog Runrig på deres Everything You See tour, for at promovere det nye album. Turneens hovedfokus var Danmark (nummeret "In Scandinavia" mindes det gamle link mellem Danmark og Skotland via vikingerne), Tyskland og England, og i første omgang kun med en enkelt koncert i Skotland (i Drumnadrochit ved Loch Ness). Turneen blev senere forlænget, og der kom adskillige ekstra koncerter i Skotland. Loch Ness-koncerten havde titlen Beat the Drum efter omkvædet på sangen "Pride of the Summer". Den blev optaget og udgivet på både DVD og CD som Year of the Flood i 2008.

Spor 
 "Year of the Flood" - 4:10
 "Road Trip" - 4:24
 "Clash of the Ash" - 3:16
 "The Ocean Road" - 6:32
 "Atoms" - 4:51
 "An Dealachadh" (The Parting) - 3:08
 "This Day" - 4:22
 "Sona" (Joyful) - 4:55
 "Something's Got to Give" - 3:21
 "And the Accordions Played" - 4:58
 "In Scandinavia" - 4:54

Personel 
Iain Bayne: Trommer, percussion
Bruce Guthro: Forsanger
Brian Hurren: keyboards, vokal
Malcolm Jones: guitar, harmonika, vokals, pipes
Calum Macdonald: percussion, vokal
Rory Macdonald: vokal, basguitar

Referencer

Eksterne henvisninger 
 Runrig - Everything You See  på Discogs

Runrig-album
Album fra 2007
Maximilian 2. Emanuel af Bayern

Maximilian 2. Emanuel blev født den 11. juli 1662 i München og døde der den 26. februar 1726, var kurfyrste af Bayern og søn af kurfyrst Ferdinand Maria og Adelheid af Savojen.

Kurfyrste 
Maximilian Emanuel efterfulgte sin far som kurfyrste af Bayern i 1679. Han deltog i 1683 i kampen mod tyrkerne udenfor Wien, udmærkede sig i de  efterfølgende år under slagene ved Gran, Buda, Mohács og Belgrad. I 1690 blev han kejserlig generalissimus ved Rhinen og kæmpede hver af de følgende somre indtil freden i Rijswijk (1697) ved Rhinen, i Italien eller i De spanske Nederlande, hvor han fra 1691 var statholder. I 1698 blev hans søn med Maria Antonia af Østrig, kurprins Josef Ferdinand, ved testamente indsat som arving af hele det spanske monarki, men den unge prins' død den 6. februar 1699 ødelagde hans lysende udsigter. Imidlertid havde Maximilian Emanuel i 1694 giftet sig med den polske kong Jan Sobieskis datter Teresia Kunigunda.

Spanske arvefølgekrig 
Ved den spanske arvefølgekrigs udbrud i 1701 stillede han sig sammen med sin bror fyrstebiskoppen Josef Klemens af Köln på Frankrig - og ikke kejserens - side lokket af løfter om kongelig status og evt. hjælp til at blive kejser når Leopold engang døde. Under krigen beklædte han med hæder vigtige poster, men blev i 1704, som følge af de fransk-bayerske styrkers nederlag ved Blenheim, fordrevet fra sit land og i 1706 blev han sammen med sin bror dømt fredløs af den nye kejser, Josef I. Først ved freden i Baden (1714) blev fredsløsheden ophævet, hvorefter Maximilian Emanuel i 1715 kom tilbage til Bayern. Han efterfulgtes af sin ældste søn af andet ægteskab, Karl Albert.

Kilder 

Huset Wittelsbach
Personer fra München
Kurfyrster fra Tyskland
Statholdere af Sydlige Nederlande
Poul J. Olsen

Poul Jacob Olsen (født 30. august 1917 i Klaksvík, død 3. april 1997) var en færøsk sømand og politiker (JF). Han var leder af havfiskergrupper, bestyrelsesmedlem i Nordafar og Tryggingarsambandið Føroyar. Olsen var borgmester i Klaksvíkar kommuna 1956–1958 og 1964–1966, og sad i Lagtinget for Norðoyar 1958–1980. Han mødte senere fast i Lagtinget som suppleant for Vilhelm Johannesen 1985–1988.

Referencer 
 Løgtingið 150 – Hátíðarrit, bind 2 (2002) s. 333 (PDF )

Søfolk fra Færøerne
Politikere fra Javnaðarflokkurin
Borgmestre fra Færøerne
Lagtingsmedlemmer fra Færøerne
Personer fra Klaksvik
Ole Frederik Joensen

Ole Fredrik Joensen (født 29. september 1876 i Klaksvík, død 25. oktober 1964), kaldet Óli í Skúla, var en færøsk købmand og politiker (SB). Han var købmand i Klaksvík og bestyrer ved det stedlige sygehus.

Joensen var medlem af kommunalbestyrelsen i Norðoya prestagjalds kommuna 1906–08. Da Klaksvík i 1908 blev udskilt som selvtændig kommune, blev han valgt til byens først borgmester og besad posten til 1911, samt igen i en periode i 1920. Han forlod kommunalbestyrelsen i 1922. Joensen var valgt til Lagtinget fra Norðoyar i tre perioder: 1924–1928, 1932–1946 og 1950–1954.

Referencer 

Købmænd fra Færøerne
Politikere fra Sambandsflokkurin
Kommunalbestyrelsesmedlemmer fra Færøerne
Borgmestre fra Færøerne
Lagtingsmedlemmer fra Færøerne
Personer fra Klaksvik
Norðoya prestagjalds kommuna

Norðoya prestagjalds kommuna var en kommune på Færøerne. Den var en af de kommuner, der blev oprettet på grundlag af øernes i præstegæld i 1872. Kommunen omfattede hele øgruppen Norðoyar. Den blev delt i Klaksvíkar kommuna, Viðareiðis, Fugloyar og Svínoyar kommuna og Kunoyar, Mikladals og Húsa kommuna i 1908.

Klæmint Olsen var borgmester i kommunen i hele dens levetid.

Referencer 

Tidligere kommuner i Færøerne